《象眠山》
宋代·唐元龄

作县苦无俄顷閒，喜逢佳节一开颜。
无人送酒来彭泽，有客登临嗣鲁山。
慨想鹤汀凫渚外，盘醒鳌水象峰间。
赏心未尽天将晚，剩插黄花带月还。

作者简介：唐元龄，新建（今江西南昌）人。理宗宝祐元年（一二五三）进士（清雍正《江西通志》卷五一）。景定间知乐安县（清同治《乐安县志》卷六）。今录诗三首。